M U H U K L U B I

Hooajalõpp Kiigel
2023-09-09

Vanatehnika Lustisõit
2023-08-15 18:00 UTC

Suvepäevad 2023
2023-07-08
Info https://muhuklubi.ee/forums/topic/suvepaevad-2023/

Vastseliina Maarahva Laat ja Võru täika
2023-06-17 08:00 - 2023-06-18 17:00
Vastseliina Maarahva Laat toimub 17.-18. juuni 2023.
Jaanipäevaeelsele nädalavahetusele ei planeeri vastseliinlane suuri tegemisi. See on aeg, mil iga kohaliku kalendris on olulisim sündmus.
Vastseliina laat on kui laps, kes on sündinud armastusest. Armastusest oma kodupaiga vastu. Hingejõust, mille on korraldajatele andnud oma juurte tunnetamine. Tahtmisest oma kodukohta ka teistele tutvustada. Laat on eelkõige kauplemise koht, samas on see ka soodne võimalus igale ettevõtjale oma toodangu tutvustamiseks ja kontaktide loomiseks. Oluline osa on käsitööl. Kauplemisele toob vaheldust mitmekülgne kultuuriprogramm: esinemised, kunstinäitused, spordivõistlused.
Vastseliinlane on maainimene, talle on lähedane loodus ja maaga seotu. Seetõttu on see laat eelkõige maarahvale mõeldud. Aukohal on käsitöö ja talunike toodetu ning kõik maalähedane ja maainimesele vajalik. Kuid pettuma ei pea ka teistsuguste huvidega inimene: laada kirevas kaubavalikus leidub kõigile midagi meelepärast ja peale olmerõõmu pakuvad hingekosutust kunstinäitused ning hulgaliselt esinejaid kodu- ja välismaaltki.

Mai kuu väljasõit
2023-05-27 - 2023-05-28

Maima Masinapäev
2023-05-13
Maima Masinapäev toimub laupäeval, 13. mail 2023 kell 10:00-16:00 Maima, Põhja-Pärnumaa vald, Pärnumaa.
Traditsiooniline Maima Masinapäev avab kevadhooaja sel aastal 13. mail vanavara laada ja vanatehnika näitusega. Oodatud kõik liikuv ja liikumatu tehnika. Mõnus päev harukordse vanatehnika ja hea seltskonnaga. Broneeri kuupäev – info tuleb peagi.

Tagadi laat
2023-05-07

Suur Vanamõisa Kevadlaat
2023-05-06 08:00 - 2023-05-07 17:00
Vanamõisa karavanipargis Saue vallas toimub 6.-7. mail 2023 algusega kell 10:00 Suur Vanamõisa kevadlaat. Oodatud on kauplejad, kes pakuvad müügiks istikuid ja taimi, aiakaupu, käsitööd, vanavara, riidekaupu, söögi-ja joogipoolist ning muud põnevat.

Luige vanavara- ja käsitöölaat
2023-04-29
Luige vanavara- ja käsitöölaat toimub laupäeval, 29. aprillil 2023 Luige Näituseväljakul (Luige alevik, Kiili vald, Harjumaa) kell 9:00-16:00
2023. hooaja esimene Luige vanavara-ja käsitöölaat ootab kõiki vanavara- ja käsitööhuvilisi, juba
9. hooaega. Luigele tulevad kokku need, kes armastavad vana ja väärikat ning need, kelle jaoks on oluline autentsus ja erilisus. Laadal leidub nii esimese Eesti Vabariigi aegset põnevat vanakraami kui ka nõukaaegset hästi hoitud retrokaupa. Kindlasti leiab kuni 200 müüja varasalves nii Tarbeklaasi, Lorupi kui ka teiste põnevate tootjate toodangut. Käsitöömeistrid pakuvad ilusat ja praktilist ja muidugi ei puudu laadalt värske kodumaine talukaup.
